**Sahibkarlıq subyektlərinin işgüzar fəallığına dair**

**statistik müayinənin nəticələri**

Azərbaycan Respublikası Prezidentinin 2018-ci il 14 fevral tarixli 3672 nömrəli Sərəncamı ilə təsdiq edilmiş “2018-2025-ci illərdə Azərbaycan Respublikasında rəsmi statistikanın inkişafına dair Dövlət Proqramı”nın 5.1.2.3-cü yarımbəndinin icrası olaraq Azərbaycan Respublikasının Dövlət Statistika Komitəsi tərəfindən 2021-ci ilin dördüncü rübü üzrə sahibkarlıq subyektlərinin işgüzar fəallığının öyrənilməsinə dair növbəti seçmə statistik müayinə keçirilmişdir.

Müayinənin keçirilməsində əsas məqsəd ölkədə biznes mühitinin təhlili və iqtisadiyyatın əsas sahələri üzrə gözləntilərin, biznesin inkişafına mane olan amillərin müəyyən olunması, biznes və investisiya mühitinin əlverişliliyinin artırılması ilə bağlı qərarların qəbulu üçün növbəti dövrlərlə bağlı qabaqlayıcı statistik məlumatların əldə edilməsi olmuşdur.

Müayinəyə 3588 sahibkarlıq subyekti – hüquqi şəxs cəlb edilmiş, onların 27,7 faizi sənaye, 16,9 faizi tikinti, 26,5 faizi ticarət, 28,9 faizi isə xidmət sferasının digər sahələrində fəaliyyət göstərmişdir.

Diaqram 1

**Müayinəyə cəlb edilmiş sahibkarlıq subyektlərinin iqtisadiyyatın sahələri üzrə bölgüsü**

Bu müəssisələrin 2396-sı və ya 66,8 faizi Bakı şəhərinin, 94-ü (2,6 faizi) Naxçıvan Muxtar Respublikasının, 275-i (7,7 faizi) Abşeron-Xızı, 131-i (3,6 faizi) Gəncə-Daşkəsən, 115-i (3,2 faizi) Mərkəzi Aran, 98-i (2,7 faizi) Şəki-Zaqatala, 85-i (2,4 faizi) Lənkəran-Astara, 76-i (2,1 faizi) Şirvan-Salyan, 72-i (2,0 faizi) Quba-Xaçmaz, 68-i (1,9 faizi) Qazax-Tovuz, 63-ü (1,7 faizi) Mil-Muğan, 60-i (1,7 faizi) Qarabağ, 42-i (1,2 faizi) Dağlıq Şirvan, 13-ü (0,4 faizi) Şərqi Zəngəzur iqtisadi rayonunun payına düşmüşdür.

Diaqram 2

**Müayinəyə cəlb edilmiş sahibkarlıq subyektlərinin iqtisadi rayonlar üzrə bölgüsü**

Müayinə çərçivəsində respondentlər 2021-ci ilin dördüncü rübündə işgüzar fəaliyyətlərinin nəticələrini, istehsal faktorlarını və biznes şəraitini keyfiyyət göstəriciləri ilə qiymətləndirmiş və növbəti rüb üçün gözləntilərini bölüşmüşlər.

2021-ci ilin dördüncü rübündə işçi qüvvəsi ilə təminatla bağlı sualı cavablandıran respondentlərin 91,5 faizi işçilərinin sayının kifayət qədər olduğunu, 6,3 faizi zəruri olduğundan az, 2,2 faizi isə zəruri saydan artıq olduğunu bildirmişdir. Respondentlərin 85,0 faizi növbəti rübdə işçilərin sayının dəyişməyəcəyini, 9,6 faizi artacağını, 5,4 faizi isə azalacağını qeyd etmişlər.

İri sahibkarlıq subyektlərinin 91,9 faizində, orta sahibkarlıq subyektlərinin 93,8 faizində, kiçik sahibkarlıq subyektlərinin 92,3 faizində, mikro sahibkarlıq subyektlərinin 88,3 faizində 2021-ci ilin dördüncü rübündə işçilərin sayının kifayət qədər, iri sahibkarlıq subyektlərinin 3,8 faizində, orta sahibkarlıq subyektlərinin 4,2 faizində, kiçik sahibkarlıq subyektlərinin 6,3 faizində, mikro sahibkarlıq subyektlərinin 9,6 faizində zəruri olduğundan az və müvafiq olaraq 4,3 faizində, 2,0 faizində, 1,4 faizində və 2,1 faizində artıq olduğu məlum olmuşdur.

2022-ci ilin birinci rübündə işçilərinin sayının dəyişməyəcəyini iri sahibkarlıq subyektlərinin 75,7 faizi, orta sahibkarlıq subyektlərinin 82,0 faizi, kiçik sahibkarlıq subyektlərinin 88,3 faizi, mikro sahibkarlıq subyektlərinin 89,6 faizi, artacağını iri sahibkarlıq subyektlərinin 19,6 faizi, orta sahibkarlıq subyektlərinin 11,7 faizi, kiçik sahibkarlıq subyektlərinin 7,0 faizi, mikro sahibkarlıq subyektlərinin 4,8 faizi, azalacağını isə iri sahibkarlıq subyektlərinin 4,7 faizi, orta sahibkarlıq subyektlərinin 6,3 faizi, kiçik sahibkarlıq subyektlərinin 4,7 faizi və mikro sahibkarlıq subyektlərinin 5,6 faizi təxmin etmişdir.

Maliyyə göstəriciləri ilə bağlı aparılmış araşdırma çərçivəsində müəyyən edilmişdir ki, respondentlərin 77,5 faizi (iri sahibkarlıq subyektləri üzrə 75,6 faiz, orta sahibkarlıq subyektləri üzrə 74,5 faiz, kiçik sahibkarlıq subyektləri üzrə 78,0 faiz, mikro sahibkarlıq subyektləri üzrə 80,9 faiz) 2022-ci ilin birinci rübündə mənfəətin əvvəlki rübdəki səviyyədə qalacağını, 15,8 faizi (iri sahibkarlıq subyektləri üzrə 19,5 faiz, orta sahibkarlıq subyektləri üzrə 18,2 faiz, kiçik sahibkarlıq subyektləri üzrə 14,7 faiz, mikro sahibkarlıq subyektləri üzrə 12,6 faiz) 2021-ci ilin dördüncü rübü ilə müqayisədə artacağını, 6,7 faizi isə (iri sahibkarlıq subyektləri üzrə 4,9 faiz, orta sahibkarlıq subyektləri üzrə 7,3 faiz, kiçik sahibkarlıq subyektləri üzrə 7,3 faiz, mikro sahibkarlıq subyektləri üzrə 6,5 faiz) azalacağını gözləyir.

Sorğu olunan sahibkarlıq subyektlərinin əksər hissəsi fəaliyyətlərinin maliyyə resursları ilə təminatı strukturunun sabit, səviyyəsinin isə 2021-ci ilin dördüncü rübündə ondan əvvəlki rüblə müqayisədə eyni səviyyədə qaldığını bildirmiş və növbəti rübdə əsasən dəyişməyəcəyini güman etmişdir.

Respondentlərin 74,8 faizi bizneslərinin maliyyələşdirilməsi strukturunda öz maliyyə vəsaitlərinin payının 2021-ci ilin dördüncü rübündə üçüncü rübün səviyyəsində qaldığını, 12,8 faizi azaldığını, 12,4 faizi artdığını qeyd etmiş, 12,3 faizi 2022-ci ilin birinci rübündə bu payın artacağını, 7,5 faizi isə azalacağını proqnozlaşdırmışdır.

2021-ci ilin dördüncü rübündə fəaliyyətlərini təmin etmək üçün əldə edilən kredit və borc vəsaitlərinin əvvəlki rübə nisbətən eyni səviyyədə qaldığını respondentlərin 64,7 faizi, azaldığını 19,1 faizi bildirmiş, 65,8 faizi 2022-ci ilin birinci rübündə bu vəsaitlər hesabına maliyyələşmənin ondan əvvəlki rübün səviyyəsində qalacağını, 22,8 faizi isə azalacağını zənn etmişdir.

Güzəştli kreditlərdən yararlanan sahibkarlıq subyektlərinin 65,7 faizində (iri sahibkarlıq subyektlərinin 61,4 faizində, orta sahibkarlıq subyektlərinin 63,1 faizində, kiçik sahibkarlıq subyektlərinin 66,7 faizində, mikro sahibkarlıq subyektlərinin 81,8 faizində) biznesin maliyyələşdirilməsində bu cür kreditlərin payının 2021-ci ilin dördüncü rübündə ondan əvvəlki rübə nisbətən dəyişmədiyi, 14,4 faizində isə (iri sahibkarlıq subyektlərinin 9,1 faizində, orta sahibkarlıq subyektlərinin 16,7 faizində, kiçik sahibkarlıq subyektlərinin 15,7 faizində, mikro sahibkarlıq subyektlərinin 13,7 faizində) artdığı bəyan edilmişdir. Respondentlərin 70,1 faizi (iri sahibkarlıq subyektləri üzrə 65,9 faiz, orta sahibkarlıq subyektləri üzrə 67,9 faiz, kiçik sahibkarlıq subyektləri üzrə 72,5 faiz, mikro sahibkarlıq subyektləri üzrə 81,8 faiz) 2022-ci ilin birinci rübündə güzəştli kreditlər hesabına maliyyələşmə səviyyəsinin dəyişməyəcəyini, 23,9 faizi isə (iri sahibkarlıq subyektləri üzrə 25,0 faiz, orta sahibkarlıq subyektləri üzrə 27,3 faiz, kiçik sahibkarlıq subyektləri üzrə 21,6 faiz, mikro sahibkarlıq subyektləri üzrə 13,6 faiz) azalacağını bildirmişdir.

**Sənaye.** Əldə olunmuş məlumatlara görə, 2021-ci ilin üçüncü rübü ilə müqayisədə dördüncü rübündə işçi qüvvəsi ilə təmin olunma səviyyəsi sənaye müəssisələrinin 65,7 faizində eyni səviyyədə qalmış, 16,2 faizində artmış, 18,1 faizində isə azalmışdır. Müəssisələrin 83,8 faizi növbəti rübdə işçilərin sayının dəyişməyəcəyini, 10,8 faizi artacağını, 5,4 faizi azalacağını qeyd etmişdir. Müəssisələrdə işçilərin sayının dəyişməsi bu müəssisələrin fəaliyyətinin nəticələri, cəlb olunmuş investisiyalarla, ixrac potensialı, ixtisaslı kadr potensialına olan tələb, resurslardan istifadə səviyyəsi, bazar tələbinin və rəqiblərin potensialının düzgün qiymətləndirilməsi və sair amillərlə sıx bağlı olmuşdur.

İqtisadi subyektlərin fəaliyyətinin nəticələrini qiymətləndirməyə imkan verən əsas göstəricilərdən biri də məhsul və xidmətlərin satışı səviyyəsidir. Nəticələrə görə, 2021-ci ilin dördüncü rübündə sənaye müəssisələrinin 74,5 faizi istehsal etdikləri məhsulun daxili bazarda satışı səviyyəsini qənaətbəxş, 16,4 faizi aşağı, 9,1 faizi yüksək hesab etmişlər. Analoji olaraq 61,9 faizi xarici bazardakı satışın səviyyəsini qənaətbəxş, 28,6 faizi aşağı, 9,5 faizi yüksək qiymətləndirmiş, 2021-ci ilin üçüncü rübü ilə müqayisədə dördüncü rübündə müəssisələrin 53,7 faizinin ölkədaxili məhsul satışında eyni səviyyə, 26,0 faizində artım, 20,3 faizində isə azalma müşahidə olunmuşdur. Xarici bazarda məhsul satışında eyni səviyyə müəssisələrin 49,7 faizində, artım 24,9 faizində, azalma isə 25,4 faizində baş vermişdir. 2021-ci ilin dördüncü rübünün göstəriciləri ilə müqayisədə növbəti rübdə daxili bazardakı məhsul satışının eyni səviyyədə qalacağını gözləyən müəssisələr 77,4 faiz, artım gözləntiləri olanlar 14,2 faiz, azalma olacağını gözləyənlər isə 8,4 faiz təşkil etmişdir. Xarici bazarda məhsul satışının eyni səviyyədə qalacağını gözləyən respondentlər 66,1 faiz, artım gözləntiləri olanlar 18,0 faiz, azalma olacağını gözləyənlər isə 15,9 faiz təşkil etmişdir (cədvəl 1).

2021-ci ilin üçüncü rübü ilə müqayisədə dördüncü rübündə daxili bazara çıxarılan məhsula tələbatın emal sənayesi müəssisələrinin 54,0 faizi eyni səviyyədə qaldığını, 23,6 faizi artdığını, 22,4 faizi isə azaldığını qeyd etmişlər. Tələbatın artımı daha çox qida məhsullarının istehsalı, tütün məmulatlarının istehsalı, metallurgiya sənayesi, toxuculuq sənayesi, kompyuter, elektron və optik məhsulların istehsalı, elektrik avadanlıqlarının istehsalı, azalması isə içki istehsalı, geyim istehsalı, mebeldən başqa ağacın emalı və ağacdan məmulatların istehsalı sahələrində qeydə alınmışdır. Daxili bazara çıxarılan məhsula tələbatın artımı ilə bağlı gözləntiləri olanlar əsasən əczaçılıq məhsullarının istehsalı, kompyuter, elektron və optik məhsulların istehsalı, toxuculuq sənayesi, qida məhsullarının istehsalı, geyim istehsalı, elektrik avadanlıqlarının istehsalı, mebel istehsalı, içki istehsalı, tələbatın azalmasını gözləyənlər isə mebeldən başqa ağacın emalı və ağacdan məmulatların istehsalı, kimya sənayesi, tikinti materiallarının istehsalı, metallurgiya sənayesi və poliqrafiya məhsullarının istehsalı sahələrinin müəssisələri olmuşdur.

Respondentlərin 49,1 faizi emal sənayesi müəssisələri tərəfindən xarici bazara çıxarılan məhsula tələbatın 2021-ci ilin üçüncü rübü ilə müqayisədə dördüncü rübündə eyni səviyyədə qaldığını, 25,7 faizi artdığını, 25,2 faizi isə azaldığını qeyd etmişdir. Artım daha çox qida məhsullarının istehsalı, tütün məmulatlarının istehsalı, toxuculuq sənayesi, metallurgiya sənayesi, hazır metal məmulatlarının istehsalı, azalma isə içki istehsalı, maşın və avadanlıqların istehsalı, kağız və karton istehsalı, poliqrafiya məhsullarının istehsalı, rezin və plastik kütlə məmulatlarının istehsalı, tikinti materiallarının istehsalı, mebellərin istehsalı sahələrində qeydə alınmışdır. Xarici bazara çıxarılan məhsula olan tələbatda artım gözləntiləri əsasən içki istehsalı, rezin və plastik kütlə məmulatlarının istehsalı, tikinti materiallarının istehsalı, kompyuter, elektron və optik məhsulların istehsalı, mebellərin istehsalı, azalma gözləntiləri isə mebeldən başqa ağacın emalı və ağacdan məmulatların istehsalı, sair sənaye məhsullarının istehsalı, poliqrafiya məhsullarının istehsalı, metallurgiya sənayesi, kimya sənayesi, hazır metal məmulatlarının istehsalı sahələrində müşahidə olunmuşdur.

Cədvəl 1

|  |
| --- |
| **Sənaye müəssisələrinin məhsuluna daxili və xarici bazarda tələbatın dəyişməsi meyilləri,** yekuna görəfaizlə |
| İqtisadi fəaliyyət növləri | 2021-ci ilin IV rübündə səviyyə |  2021-ci ilin III rübü ilə müqayisədə IV rübündə müşahidə olunmuşdur | 2021-ci ilin IV rübü ilə müqayisədə 2022-ci ilin I rübündə gözlənilir |
| yüksək | qənaətbəxş | aşağı | artım | eyni səviyyə | azalma | artım | eyni səviyyə | azalma |
| **Sənaye üzrə cəmi** |  |  |  |  |  |  |  |  |  |
| daxili bazarda | 9.1 | 74.5 | 16.4 | 26.0 | 53.7 | 20.3 | 14.2 | 77.4 | 8.4 |
| xarici bazarda | 9.7 | 61.8 | 28.5 | 24.9 | 49.7 | 25.4 | 18.0 | 66.1 | 15.9 |
| **Mədənçıxarma sənayesi** |  |  |  |   |   |   |   |   |   |
| daxili bazarda | 9.3 | 77.9 | 12.8 | 15.1 | 69.8 | 15.1 | 10.5 | 83.7 | 5.8 |
| xarici bazarda | 31.3 | 56.2 | 12.5 | 18.8 | 50.0 | 31.2 | 18.8 | 75.0 | 6.2 |
| **Emal sənayesi** |   |   |   |  |  |  |  |  |  |
| daxili bazarda | 4.3 | 75.7 | 20 | 23.6 | 54.0 | 22.4 | 12.4 | 77.3 | 10.3 |
| xarici bazarda | 7.2 | 62.3 | 30.5 | 25.7 | 49.1 | 25.2 | 18.6 | 64.7 | 16.7 |
| **Elektrik enerjisi, qaz, buxar isteh-salı, bölüşdürül-məsi və təchizatı** |   |   |   |  |  |  |  |  |  |
| daxili bazarda | 44 | 53.6 | 2.4 | 60.7 | 23.8 | 15.5 | 36.9 | 58.3 | 4.8 |
| xarici bazarda | 50.0 | 50.0 | - | 50.0 | 50.0 | - | - | 100.0 | - |
| **Su təchizatı və emalı, tullantıla-rın təmizlənməsi** |   |   |   |  |  |  |  |  |  |
| daxili bazarda | 13.2 | 80.2 | 6.6 | 23.6 | 62.3 | 14.1 | 11.4 | 87.7 | 0.9 |
| xarici bazarda | - | - | - | - | - | - | - | - | - |

Müəssisələrin 13,0 faizi 2021-ci ilin dördüncü rübündə güclərinin 0-20 faizindən, 12,8 faizi 21-40 faizindən, 29,1 faizi 41-60 faizindən, 28,5 faizi 61-80 faizindən, 16,6 faizi 81-100 faizindən istifadə etmişdir.

2021-ci ilin dördüncü rübündə müəssisələrin 61,1 faizində mənfəət əvvəlki rübdəki səviyyədə qalmış, 23,8 faizində artmış, 15,1 faizində isə azalmışdır. 2021-ci ilin dördüncü rübündə əldə etdikləri nəticələri və gələcək ehtimalları nəzərə alaraq respondentlərin 77,9 faizi növbəti rübdə mənfəətin eyni səviyyədə qalacağını, 14,1 faizi artacağını, 8,0 faizi isə azalacağını bildirmişdir.

 Diaqram 3

 **Sənaye müəssisələrində istehsal güclərindən istifadə səviyyəsi**

Respondentlərin rəyinə görə 2021-ci ilin dördüncü rübündə sənaye müəssisələrinin istehsal fəaliyyətini məhdudlaşdıran əsas amillər kredit faizlərinin yüksək olması və kreditlərin alınmasında digər çətinliklər (qeyd edilmiş amillərin ümumi sayının 12,0 faizi), maliyyə vəsaitlərinin çatışmazlığı (11,0 faiz), daxili bazarda müəssisənin məhsullarına kifayət qədər tələbatın olmaması (9,9 faiz), avadanlıqların çatışmazlığı və (və ya) köhnə olması (7,4 faiz), yüksək vergi yükü (7,3 faiz), xarici bazarda müəssisənin məhsullarına kifayət qədər tələbatın olmaması (4,4 faiz), idxal xammalından asılılığın yüksək olması (4,4 faiz), öz məhsullarının satışı ilə bağlı problemlər (3,7 faiz), gömrük-keçid məntəqələrində mal rəsmiləşdirilməsi ilə bağlı problemlər (2,1 faiz), yüksək ixtisaslı kadrların çatışmazlığı (2,1 faiz), ixrac zamanı xarici bazarda digər ölkələrin oxşar məhsulları ilə rəqabətə tab gətirməməsi (1,5 faiz), kommunal xidmətlərə qoşulma, fasiləsiz və keyfiyyətli kommunal xidmətlərlə təminat sahəsində problemlər (1,5 faiz) olmuşdur. Respondentlərin 24,4 faizi müəssisələrin fəaliyyətini məhdudlaşdıran amillərin olmadığını bildirmişdir.

 Diaqram 4

 **Sənaye müəssisələrinin istehsal fəaliyyətini məhdudlaşdıran amillər**

**Tikinti.** Tikinti sektorunda fəaliyyət göstərən müəssisələrin 2021-ci ilin dördüncü rübündəişçi qüvvəsi ilə təmin olunma səviyyəsi nəzərdən keçirilərkən məlum olmuşdur ki, mövcud əmək resursları onların böyük əksəriyyətinin (90,7 faizinin) tələbini ödəyir. Müəssisələrin 6,3 faizi işçi qüvvəsinin zəruri olduğundan az, 3,0 faizi isə artıq olduğunu göstərmişdir.

Müşahidə zamanı respondentlərin 72,0 faizi əvvəlki rüblə müqayisədə 2021-ci ilin dördüncü rübündə yerinə yetiriləcək işlər və göstəriləcək xidmətlərə dair bağlanmış müqavilələrin sayının eyni səviyyədə qaldığını, 12,8 faizi artdığını, 15,2 faizi isə azaldığını qeyd etmişdir (cədvəl 2).

2021-ci ilin dördüncü rübü ilə müqayisədə növbəti rübdə müəssisələrin 73,3 faizi bağlanmış müqavilələrin sayında nəzərəçarpacaq dəyişikliyin baş verməyəcəyini, 13,6 faizi müqavilələrin sayının artacağını, 13,1 faizi isə azalacağını ehtimal etmişdir.

Cədvəl 2

|  |
| --- |
| **Tikinti müəssisələri tərəfindən yerinə yetirilən işlərin, göstərilən xidmətlərin dəyərinin və müqavilələrin sayının dəyişməsi meyili,** yekuna görə faizlə |
| Göstəricinin adı | 2021-ci ilin III rübü ilə müqayisədə IV rübündə müşahidə olunmuşdur | 2021-ci ilin IV rübü ilə müqayisədə 2022-ci ilin I rübündə gözlənilir |
| artım | eyni səviyyə | azalma | artım | eyni səviyyə | azalma |
| Yerinə yetirilən işlərin və göstərilmiş xidmətlərin dəyəri | 17.2 | 66.7 | 16.1 | 14.6 | 72.2 | 13.2 |
| Yerinə yetiriləcək işlər və göstəriləcək xidmətlərə dair bağlanmış müqavilələrin sayı | 12.8 | 72.0 | 15.2 | 13.6 | 73.3 | 13.1 |
|  |  |  |  |  |  |  |

Müəssisələrin 17,5 faizi 2021-ci ilin dördüncü rübündə istehsal güclərinin 0-20 faizindən, 20,4 faizi 21-40 faizindən, 26,8 faizi 41-60 faizindən, 18,1 faizi 61-80 faizindən, 17,2 faizi 81-100 faizindən istifadə etmişdir.

Diaqram 5

 **Tikinti müəssisələrində istehsal güclərindən istifadə səviyyəsi**

2021-ci ilin üçüncü rübü ilə müqayisədə dördüncü rübündə tikinti müəssisələrinin 31,0 faizində təqdim etdikləri xidmətlərin qiymətlərində artımın olduğu qeyd edilmişdir. Sorğu olunan müəssisələrin yalnız 5,3 faizində tikinti-quraşdırma işlərinin qiymətləri 2021-ci ilin üçüncü rübü ilə müqayisədə dördüncü rübündə azalmış və müəssisələrin 4,8 faizində növbəti rübdə qiymətlərin azalacağı ehtimal edilmişdir.

2021-ci ilin üçüncü rübü ilə müqayisədə dördüncü rübündə müşahidə olunmuş vəziyyəti əks etdirən göstəricilərə nəzər salsaq görərik ki, müəssisələrin 69,8 faizində mənfəətin səviyyəsi sabit qalmış, 18,0 faizində artmış, 12,2 faizində isə azalmışdır. 2021-ci ilin dördüncü rübü ilə müqayisədə növbəti rübdə respondentlərin 72,7 faizi müəssisələrində mənfəətin eyni səviyyədə qalacağını, 17,4 faizi artacağını, 9,9 faizi isə azalacağını qeyd etmişdir.

2022-ci ilin birinci rübü üçün respondentlərin gözləntilərinə əsasən, mənfəətində artım olan müəssisələrin payının ondan əvvəlki rübdəki 18,0 faizdən 17,4 faizə, eyni zamanda mənfəəti azalmış müəssisələrin xüsusi çəkisinin müvafiq olaraq 12,2 faizdən 9,9 faizə düşməsi ehtimal olunur.

 2021-ci ilin üçüncü rübü ilə müqayisədə dördüncü rübündə tikinti müəssisələrinin 77,3 faizində ümumi iqtisadi vəziyyət sabit qalmış, 12,6 faizində yaxşılaşma, 10,1 faizində pisləşmə qeyd olunmuşdur. 2021-ci ilin dördüncü rübündə respondentlərin 80,8 faizi müəssisələrinin ümumi iqtisadi vəziyyətini qənaətbəxş, 6,5 faizi yaxşı, 12,7 faizi isə qeyri-qənaətbəxş hesab etmişdir. Respondentlərin 76,5 faizi 2021-ci ilin dördüncü rübü ilə müqayisədə növbəti rübdə müəssisələrin ümumi iqtisadi vəziyyətinin eyni səviyyədə qalacağını, 17,5 faizi yaxşılaşacağını, 6,0 faizi isə pisləşəcəyini ehtimal etmişdir.

Respondentlər 2021-ci ilin dördüncü rübündə tikinti sektorunda müəssisələrin istehsal fəaliyyətini məhdudlaşdıran əsas amillər kimi sifarişlərin kifayət qədər olmamasını (qeyd edilmiş amillərin ümumi sayının 29,7 faizi), maliyyə vəsaitlərinin çatışmazlığını (9,8 faiz), materialların, konstruksiyaların və məmulatların qiymətlərinin baha olmasını (9,8 faiz), sifarişçilərin borclarını vaxtında ödəyə bilməməsini (8,5 faiz), yüksək kredit faizlərinin və kreditlərin alınmasında digər çətinliklərin olmasını (6,4 faiz), yüksək vergi yükünü (6,0 faiz), hava şəraitinin qeyri-sabit keçməsini (3,4 faiz), avadanlıqların çatışmazlığını və (və ya) köhnə olmasını (3,2 faiz) qeyd etmişlər. Respondentlərin 11,0 faizi müəssisələrin fəaliyyətini məhdudlaşdıran amillərin olmadığını bildirmişdir.

 Diaqram 6

**Tikinti müəssisələrinin istehsal fəaliyyətini məhdudlaşdıran amillər**

**Ticarət.** Müayinə nəticəsində alınmış məlumatların təhlili göstərir ki, ticarət müəssisələrinin 89,8 faizi 2021-ci ilin dördüncü rübündə işçilərin sayının müəssisənin normal fəaliyyəti üçün kifayət qədər olduğunu, 7,6 faizi işçilərin sayının zəruri olduğundan az, 2,6 faizi isə artıq olduğunu qeyd etmişdir. Bununla yanaşı, ticarət müəssisələrinin 10,2 faizində 2021-ci ilin dördüncü rübü ilə müqayisədə növbəti rübdə işçilərin sayının artacağı, 84,6 faizində işçi sayının dəyişməyəcəyi, 5,2 faizində isə azalacağı proqnozlaşdırılmışdır. 2021-ci ilin dördüncü rübündə müəssisələrin 71,8 faizində işçilərin sayı əvvəlki rübdəki səviyyədə qalmış, 14,3 faizində artmış, 13,9 faizində isə azalmışdır.

Respondentlərin 83,9 faizi əvvəlki rüblə müqayisədə 2021-ci ilin dördüncü rübündə ticarət əlavələrinin, 76,0 faizi məhsulların satış qiymətlərinin eyni səviyyədə qaldığını, 8,9 faizi ticarət əlavələrinin, 17,8 faizi məhsulların satış qiymətlərinin artdığını, 7,2 faizi ticarət əlavələrinin və 6,2 faizi məhsulların satış qiymətlərinin azaldığını qeyd etmişdir.

2021-ci ilin dördüncü rübündə üçüncü rübü ilə müqayisədə müəssisələrin 66,8 faizinin mənfəətinin eyni səviyyədə qaldığı, 20,9 faizinin mənfəətində artım, 12,3 faizinin mənfəətində azalma, eyni zamanda müəssisələrin 61,4 faizinin zərərinin eyni səviyyədə qaldığı, 22,8 faizinin zərərində artım, 15,8 faizinin zərərində isə azalma müşahidə olunmuşdur. Topdansatış ticarət müəssisələrinin 19,1 faizinin, pərakəndə ticarət müəssisələrinin 18,9 faizinin, avtonəqliyyat vasitələrinin satışı və təmiri ilə məşğul olan müəssisələrin 15,4 faizinin mənfəətlərində artım olmuşdur. Sorğuda iştirak edən topdansatış ticarət müəssisələrinin 20,5 faizində, pərakəndə satış ticarət müəssisələrinin 17,4 faizində və avtonəqliyyat vasitələrinin satışı və təmiri ilə məşğul olan müəssisələrin 8,3 faizində 2021-ci ilin dördüncü rübü ilə müqayisədə növbəti rübdə mənfəətin artacağı təxmin edilmişdir.

Müayinəyə cəlb edilmiş ticarət müəssisələrində ticarət dövriyyəsinin dəyişməsi ilə bağlı əldə edilən rəylər bu sahədə müsbət meyillərin mövcud olduğunu göstərir. Belə ki, müəssisələrin 71,9 faizi pərakəndə ticarət dövriyyəsi üzrə 2021-ci ilin dördüncü rübündəki səviyyəni normal, 21,0 faizi aşağı, 7,1 faizi yüksək qiymətləndirmiş, növbəti rübdə isə onların 25,7 faizi pərakəndə ticarət dövriyyəsində artım gözlədiklərini qeyd etmişdir. Respondentlərin 9,3 faizi 2021-ci ilin dördüncü rübündə topdansatış ticarət dövriyyəsinin yüksək olduğunu, 27,1 faizi isə 2022-ci ilin birinci rübündə bu göstəricidə artım gözlədiklərini bildirmişdir. 2021-ci ilin dördüncü rübündə sorğuda iştirak edənlərin 7,8 faizi müəssisələrin rəqabət qabiliyyətinin yüksək olduğunu qeyd etmiş, 19,0 faizi isə növbəti rübdə rəqabət qabiliyyətinin daha da artacağını təxmin etmişdir (cədvəl 3).

Cədvəl 3

|  |
| --- |
| **Ticarət müəssisələrinin dövriyyəsi və rəqabət qabiliyyətinin dəyişməsi meyilləri,** yekuna görə faizlə |
| Göstəricinin adı | 2021-ci ilin IV rübündə səviyyə |  2021-ci ilin III rübü ilə müqayisədə IV rübündə müşahidə olunmuşdur | 2021-ci ilin IV rübü ilə müqayisədə 2022-ci ilin I rübündə gözlənilir |
| yüksək | qənaətbəxş | aşağı | artım | eyni səviyyə | azalma | artım | eyni səviyyə | azalma |
| Pərakəndə ticarət dövriyyəsi | 7.1 | 71.9 | 21.0 | 29.5 | 50.8 | 19.7 | 25.7 | 64.7 | 9.6 |
| Topdansatış ticarət dövriyyəsi | 9.3 | 71.1 | 19.6 | 27.0 | 49.8 | 23.2 | 27.1 | 63.6 | 9.3 |
| Mal qalığının dəyəri | 5.9 | 76.7 | 17.4 | 19.7 | 56.3 | 24.0 | 17.5 | 68.9 | 13.6 |
| Müəssisənin rəqabət qabiliyyəti | 7.8 | 73.4 | 18.8 | 13.6 | 70.6 | 15.8 | 19.0 | 71.4 | 9.6 |
|  |  |  |  |  |  |  |  |  |  |

Müəssisənin ümumi iqtisadi vəziyyəti topdansatış müəssisələrinin 80,8 faizində, pərakəndə satışla məşğul olan müəssisələrin 81,9 faizində və avtonəqliyyat vasitələrinin satışı və təmiri sahəsində fəaliyyət göstərən müəssisələrin 90,0 faizində müsbət qiymətləndirilmişdir. 2021-ci ilin dördüncü rübü ilə müqayisədə növbəti rübdə müəssisənin ümumi iqtisadi vəziyyətinin daha da yaxşılaşacağını topdansatış ticarətlə məşğul olan respondentlərin 26,2 faizi, avtonəqliyyat vasitələrinin satışı və təmiri sahəsində fəaliyyət göstərən respondentlərin 27,5 faizi və pərakəndə satışla məşğul olan respondentlərin 27,1 faizi qeyd etmişdir.

Ticarət müəssisələrinin işgüzar fəallığına mane olan amillər təhlil edilərək müəyyən edilmişdir ki, respondentlərin qeyd etdiyi amillərin ümumi sayından 24,1 faiz əhalinin alıcılıq qabiliyyəti, 10,9 faiz qeyri-bərabər rəqabət şəraiti, 8,7 faiz yüksək kredit faizləri və kreditlərin alınmasında digər çətinliklər, 8,6 faiz maliyyə vəsaitlərinin çatışmazlığı, 6,7 faiz yüksək vergi yükü, 6,0 faiz məhsul çeşidlərinin kifayət qədər olmadığı, 3,8 faiz yüksək nəqliyyat xərcləri, 3,7 faiz yüksək icarə haqqı, 3,2 faiz gömrük-keçid məntəqələrində mal rəsmiləşdirilməsi ilə bağlı problemlər, 2,3 faiz kommunal xidmətlərə qoşulma ilə bağlı problemlərin payına düşür. Respondentlərin 11,4 faizi müəssisələrin fəaliyyətini məhdudlaşdıran amillərin olmadığını bildirmişdir.

Diaqram 7

**Ticarət müəssisələrinin istehsal fəaliyyətini məhdudlaşdıran amillər**

**Xidmət.** Müşahidəyə cəlb olunmuş xidmət müəssisələrinin 93,4 faizi 2021-ci ilin dördüncü rübündə işçilərinin sayının müəssisənin normal fəaliyyəti üçün kifayət qədər, 4,3 faizi zəruri olduğundan az, 2,3 faizi isə zəruri saydan artıq olduğunu qeyd etmişdir.2021-ci ilin dördüncü rübü ilə müqayisədə 2022-ci ilin birinci rübündə xidmət müəssisələrinin 92,3 faizində işçilərin sayının dəyişməyəcəyi, 5,0 faizində artacağı, 2,7 faizində isə azalacağı proqnozlaşdırılmışdır.

Əvvəlki rüblə müqayisədə 2021-ci ilin dördüncü rübündə müşahidə olunmuş vəziyyətə nəzər salsaq görərik ki, müəssisələrin 70,3 faizində mənfəətin səviyyəsi sabit qalmış, 19,3 faizində artmış, 10,4 faizində isə azalmışdır. 2021-ci ilin dördüncü rübü ilə müqayisədə növbəti rübdə müəssisələrin 86,8 faizində mənfəətin eyni səviyyədə qalacağı, 10,6 faizində artacağı, 2,6 faizində isə azalacağı təxmin edilmişdir.

Respondentlərin 79,5 faizi 2021-ci ilin dördüncü rübündə xidmət müəssisələrinin ümumi iqtisadi vəziyyətini qənaətbəxş, 12,2 faizi yaxşı, 8,3 faizi isə qeyri-qənaətbəxş qiymətləndirmişdir. Ümumi iqtisadi vəziyyətlərinin yaxşı olduğunu qeyd edilən müəssisələr sırasında ən yüksək göstərici (21,2 faiz) informasiya və rabitə sahəsində fəaliyyət göstərən müəssisələrə aid olmuşdur.

Xidmət müəssisələrinin 77,7 faizində 2021-ci ilin üçüncü rübü ilə müqayisədə dördüncü rübündə ümumi iqtisadi vəziyyətin eyni səviyyədə qaldığı, 17,0 faizində yaxşılaşdığı, 5,3 faizində isə pisləşdiyi qeyd edilmişdir. İqtisadi vəziyyətin yaxşılaşdığını daha çox informasiya və rabitə sahəsində fəaliyyət göstərən müəssisələr (30,5 faizi) göstərmişlər.

2021-ci ilin dördüncü rübü ilə müqayisədə 2022-ci ilin birinci rübündə xidmət müəssisələrinin 86,4 faizində iqtisadi vəziyyətin dəyişməyəcəyi, 11,7 faizində yaxşılaşacağı, 1,9 faizində isə pisləşəcəyi proqnozlaşdırılmışdır.

Cədvəl 4

|  |
| --- |
|  **İqtisadi fəaliyyət növləri üzrə xidmət müəssisələrinin ümumi iqtisadi vəziyyətinin dəyişməsi meyili,** yekuna görə faizlə |
| İqtisadi fəaliyyət növləri | 2021-ci ilin III rübü ilə müqayisədə IV rübündə müşahidə olunmuşdur | 2021-ci ilin IV rübü ilə müqayisədə 2022-ci ilin I rübündə gözlənilir |
| yaxşılaş-ma | eyni səviyyə | pisləşmə | yaxşılaş-ma | eyni səviyyə | pisləşmə |
| **Xidmət sahələri üzrə cəmi** |  **17.0** |  **77.7** |  **5.3** |  **11.7** |  **86.4** |  **1.9** |
|  o cümlədən: |  |  |  |  |  |  |
| Avtomobillərə texniki xidmət göstərilməsi və onların təmiri  | 7.2 |  85.7 |  7.1 |  7.1  | 92.9 |  - |
| Nəqliyyat və anbar təsərrüfatı | 20.6 | 75.3 |  4.1 |  12.4 | 86.6 |  1.0 |
| Yaşayışın təşkili və ictimai iaşə | 17.3 | 74.1 | 8.6 | 15.5 | 84.5 | - |
| İnformasiya və rabitə | 30.5 | 66.1 | 3.4 | 24.6 | 75.4 | - |
| Maliyyə və sığorta fəaliyyəti | 16.7 | 83.3 | - | - | 100.0 | - |
| Daşınmaz əmlakla əlaqədar əməliyyatlar | 10.3 | 85.1 | 4.6 | 11.5 | 87.4 | 1.1 |
| Peşə, elmi və texniki fəaliyyət | 10.1 | 83.7 | 6.2 | 4.7 | 91.5 | 3.8 |
| İnzibati və yardımçı xidmətlərin göstərilməsi | 11.9 | 77.4 | 10.7 | 6.0 | 89.3 | 4.7 |
| Təhsil | 16.0 | 80.0 | 4.0 | 8.0 | 92.0 | - |
| Əhaliyə səhiyyə və sosial xidmətlərin göstərilməsi | 11.1 | 84.0 | 4.9 | 11.1 | 86.4 | 2.5 |
| İstirahət, əyləncə və incəsənət sahəsində fəaliyyət | 29.4 | 70.6 | - | 17.6 | 82.4 | - |
| Digər sahələrdə xidmətlərin göstərilməsi |  23.7 | 74.5 | 1.8 | 7.3 | 89.1 | 3.6 |

Respondentlərin rəyinə görə 2021-ci ilin dördüncü rübündə xidmət müəssisələrinin fəaliyyətini məhdudlaşdıran əsas amillər maliyyə vəsaitlərinin çatışmazlığı (qeyd edilmiş amillərin ümumi sayının 13,4 faizi), təklif olunan xidmətlərə kifayət qədər tələbatın olmaması (12,0 faiz), yüksək vergi yükü (7,9 faiz), kredit faizlərinin yüksək olması və kreditlərin alınmasında digər çətinliklər (7,8 faiz), avadanlıqların çatışmazlığı və (və ya) köhnə olması (7,4 faiz), qeyri-bərabər rəqabət şəraiti (5,0 faiz), yüksək icarə haqqı (3,3 faiz), yüksək ixtisaslı kadrların çatışmazlığı (2,8 faiz), kommunal xidmətlərə qoşulma, fasiləsiz və keyfiyyətli kommunal xidmətlərlə təminat sahəsində problemlər (1,5 faiz) olmuşdur. Respondentlərin 39,4 faizi müəssisələrin fəaliyyətini məhdudlaşdıran amillərin olmadığını bildirmişdir.

 Diaqram 8

**Xidmət müəssisələrinin istehsal fəaliyyətini məhdudlaşdıran amillər**

Daha ətraflı məlumatlar əlavə olunmuş cədvəllərdə göstərilmişdir.